
Grozījumi Alternatīvo ieguldījumu fondu un to pārvaldnieku likumā
Izdarīt Alternatīvo ieguldījumu fondu un to pārvaldnieku likumā (Latvijas Vēstnesis, 2013, 142., 192. nr.; 2015, 208. nr.; 2017, 75., 222. nr.; 2018, 132., 225. nr.; 2019, 132. nr.; 2021, 193., 202. nr.; 2022, 94. nr.) šādus grozījumus:
1. Papildināt 5. pantu ar vienpadsmito daļu šādā redakcijā:
· 
· "(11) Licencēts ārējais pārvaldnieks drīkst reģistrēt un izplatīt Pan-Eiropas privāto pensiju produktu saskaņā ar Eiropas Parlamenta un Padomes 2019. gada 20. jūnija regulu (ES) Nr. 2019/1238 par Pan-Eiropas privāto pensiju produktu (PEPP) un Privāto pensiju fondu likuma III1 nodaļu."
2. Izteikt 16. panta sesto daļu šādā redakcijā:
· 
· "(6) Pašu kapitāls ir Regulas Nr. 575/2013 4. panta 1. punkta 118. apakšpunktā minētais kapitāls, nodrošinot, ka vismaz 75 procentus no pirmā līmeņa kapitāla veido Regulas Nr. 575/2013 50. pantā minētais pirmā līmeņa pamata kapitāls un otrā līmeņa kapitāls nepārsniedz vienu trešdaļu no pirmā līmeņa kapitāla."
3. Aizstāt 68. panta ceturtās daļas 1. punktā vārdus "fonda dibināšanas dokumentu nosacījumiem" ar vārdiem "fonda dibināšanas dokumentu un darbības noteikumiem".
4. Papildināt pārejas noteikumus ar 22. punktu šādā redakcijā:
· 
· "22. Šā likuma 5. panta vienpadsmitā daļa un grozījums 16. panta sestajā daļā attiecībā uz daļas izteikšanu jaunā redakcijā stājas spēkā vienlaikus ar attiecīgiem grozījumiem Privāto pensiju fondu likumā par Pan-Eiropas privāto pensiju produkta reģistrāciju un izplatīšanu Latvijas Republikā."

